༣སྨྱུ་གུ་བཟོ་ན།རྒྱུ་གཙོ་བོ་སྨྱུག་མ།ད་དུང་གཞོག་གྲིབརྡར་རྡོ།གཏུབ་ཤིང་བཅས་འཇོ༹མས་དགོས།ཇི་སྐད་དུ།སྨྱུག་གུ་བཞོགས་པའི་གནད་ཀ་ནི།།ཁམས་རྗི༹ང་ཡུལ་ཁ་གསུམ་ཡིན་ཏེ།།རྩེ་མོར་ཕྱེད་གཉིས་གཞལ་བའི་ཕྱིར།།སུམ་གཉིས་རྗི༹ང་ལ་སུམ་གཅིག་མཆུ།ཞེས་པ་ལྟར་ཡུར་བ་འདྲ་བ།སྨྱུག་རྒྱབ་ནས་བལྟས་ན་གཡས་གཡོན་གྱི་ཆ་གཉིས་ཆེ་ཆུང་མཉམ་པ།རྗི༹ང་ཆུ་ཧ་ཅང་མི་རིང་མི་ཐུང་མི་སྲབ་ཚད་ཐིག་པ་གཅེས།ཡི་གེའི་འབྲུ་ཁོག་ཆེ་ཆུང་ཡང་སྨྱུག་ཁམས་ཆེ་ཆུང་ལ་རག་ལས།ཇི་སྐད་དུ།ཚེག་བྲིས་འབྲི་ན་མཉམ་པར་བཅད།།ཟླུམ་བྲིས་འབྲི་ན་གཉིས་ཆོད་བྱ།།སྨྱུག་ཁམས་ཆིག་ཆོད་བྱས་གྱུར་ན།།ཡི་གེ་ལེགས་པའི་གནད་ཅིག་ཡོད།།སྨྱུག་ཁམས་གཉིས་ཆོད་བྱས་གྱུར་ན།།སྨྱུག་ཁ་སྲ་བའི་གནད་ཅིག་ཡོད།།སུམ་ལྡན་ལྔ་འཇོ༹མས་ཞེས་པའི་དོན།།སྨྱུག་གུའི་མཆུ་ལ་མཁས་གྱུར་ན།།ཡི་གེ་འབྲི་ལ་མཁས་པར་བཤད།ཅེས་པ་ལྟར་ཐོག་མར་སྨྱུ་གུའི་ཤེས་བྱ་ལ་སྦྱང་དགོས།དཔེར་ན།ལཉ་ཝར་གཉིས་ལ་སྨྱུག་ཁམས་གཡས་སུ་གསེག་ཆེན་བྱ།དབུ་མེད་ལ་གསེག་ཆུང་དང་།དབུ་ཅན་ལ་གཡོན་ངོས་སུ་གསེག་ཆུང་བྱ།ཧོར་ཡིག་ལ་གསེག་མེད་སོགས་ཚུལ་བཞིན་ཤེས་པར་བྱའོ༎